User:Prof Keshav Dev Sharma

सुसुप्रसिद्ध हिन्दी कवि, उपन्यासकार डॉ केशव देव शर्मा' पिछले 32 वर्षों से गोस्वामी गणेश दत्त सनातन धर्म कॉलेज, पलवल, हरियाणा'' में सेवारत है । इनका जन्म सन् 1964में सकतपुर, ब्लॉक नौहझील जिला मथुरा (उत्तर प्रदेश) में हुआ। इनकी प्रारंभिक ग्रामीण परिवेश एवं उच्च शिक्षा वृन्दावन, मथुरा में संपन्न हुई। एम ए (हिंदी एवं इतिहास), पीएचडी तथा डी लिट् जैसी उच्चतर शिक्षा हिंदी विषय में आगरा विश्वविद्यालय से पूर्ण की। संघर्षमय, अभावग्रस्त ग्रामीण एवं शहरी परिवेश में रहकर शर्मा जी ने वर्ग संघर्ष को सामाजिक, धार्मिक, राजनीतिक एवं सांस्कृतिक परिस्थिति को दृष्टिगत रखते हुए 'आधुनिक हिंदी उपन्यासों में वर्णित वर्ग संघर्ष' विषय पर पीएचडी का कार्य किया। अपने 32 वर्षो के कार्यकाल में विश्वविद्यालय, महाविद्यालय, सामाजिकता, प्रशासनिकता के कार्य क्षेत्रों में ऊंचाइयों को स्पर्श करते हुए, 1994 से कॉलेज एनसीसी इकाई का प्रभार संभालते हुए मेजर पद पर सुशोभित हैं। कॉलेज पत्रिका 'ऊर्ध्वगामी' का संपादन कार्य,कैरियर एंड काउंसलिंग प्रकोष्ठ का प्रभार,ब्रज लोक संपदा पत्रिका का अतिथि संपादन कार्य इनकी ज्ञान अभिरुचि एवं विद्यार्थी कल्याणकार्य प्रमाण हैं।

मौलिक हिंदी गद्य पद्य लेखन करते हुए उन्होंने 17 शोधपरक व मौलिक कृतियों की रचना की है। जिसमें बंजारा शतक,लोकराज पानी भर रहा है,सात बरस सौ रंग,समय बोलता है संवाद इन के सुप्रसिद्ध कविता संग्रह, अहसास एवं दरिंदे और दरिंदगी लोक चर्चित उपन्यास तथा राक्षस का अंत (बाल कहानी संग्रह) एवं गरीबी का सच, लेने का नाम देना जैसी जीवन सच्चाई समेटे यथार्थ कहानियां है। अपनी कविता अपनी व्यथा, काव्यगंगेश्वरी,जैसे काव्य संकलनों में भी इनकी कविताएं प्रकाशित हैं।

शर्मा जी ने अनेक क्षेत्रों में जिज्ञासा रखते हुए प्रशिक्षण प्राप्त किए हैं। तीन पुनशचर्चा पाठ्यक्रम,ओरियंटेशन पाठ्यक्रम,राष्ट्रीय सेवा योजना,आपदा प्रबंधन प्रशिक्षण,सूचना का अधिकार जागरूकता जैसी कार्यशालाओ में प्रतिभागिता करते रहे हैं। शैक्षणिक शोध कार्य क्षेत्र में महर्षि दयानंद विश्वविद्यालय,रोहतक के साथ-साथ जीवाजी विश्वविद्यालय ग्वालियर, एम जे पी रूहेलखंड विश्वविद्यालय बरेली, चौधरी चरण सिंह विश्वविद्यालय मेरठ आदि विश्वविद्यालयों एवं मध्य प्रदेश लोक सेवा आयोग,इंदौर में गोपनीय कार्य,अनेक महाविद्यालयों में विषय विशेषज्ञ,संसाधक एवं निर्णायक की भूमिका सेवा दे रहे हैं‌।

राष्ट्रीय संगोष्ठी,कवि सम्मेलन,आकाशवाणी,रोहतक एवं दिल्ली से वार्ताएं,संगोष्ठी संयोजक के रूप में कार्य करते रहे हैं। उन्होंने अनेक राष्ट्रीय एवं अंतर्राष्ट्रीय शोध संगोष्ठी में प्रतिभागिता,शोध पत्र प्रस्तुति एवं अध्यक्षता की है।

अनेक सरकारी एवं गैर सरकारी संस्थाओं से वह प्रशस्ति पत्र एवं प्रशंसा प्रमाण पत्र प्राप्त कर चुके हैं जिसमें हरियाणा विद्यालय शिक्षा बोर्ड,भिवानी,पंजाब,हरियाणा,हिमाचल प्रदेश,चंडीगढ़,एनसीसी निदेशालय द्वारा बेस्ट ऑलराउंडर एनसीसी अधिकारी के रूप में प्रशंसा प्रमाण पत्र,हरियाणा ग्रंथ अकादमी से ग्रंथ श्री सम्मान,साहित्य कला एवं संस्कृति संस्थान हल्दीघाटी द्वारा शिरोमणि सम्मान,माधव महाविद्यालय,ग्वालियर द्वारा साहित्य भूषण सम्मान तथा साहित्य मंडल,नाथद्वारा से हिंदी विभूषण सम्मान प्राप्त हो चुका है। इनकी अनेक रचनाओं पर शोध कार्य हो रहा है तथा शोध ग्रंथ स्वीकृत भी हो चुके हैं। डॉ केशव देव शर्मा का लेखन समसामयिक यथार्थ को आत्मसात् किए हुए है।